**Indokolás**

**Mátranovák Község Önkormányzatának 2020. évi költségvetésről szóló**

**rendelethez**

Mátranovák Község Önkormányzatának 2020.évi költségvetési rendelet- tervezetének előterjesztésére az államháztartásról szóló 2011.évi CXCV. törvényben (továbbiakban Áht.) és a végrehajtásáról szóló 368/2011. (XII.31.). kormányrendeletben (továbbiakban Vhr) foglaltak szerint határidőben (a központi költségvetésről szóló törvény hatálybalépését követő negyvenöt napon belül) és szerkezetben, a jogalkotásról szóló 2010.évi CXXX. törvény és a jogszabályszerkesztésről szóló 61/2009. (XII.14.) IRM rendeletben foglaltak szerint kerül sor.

A költségvetési rendelet-tervezet bevezetője tartalmazza a helyi jogalkotásra felhatalmazó jogszabály megjelölését, valamint pontosan megjelöli a jogalkotást megalapozó önkormányzati feladatkört.

1. §

Rendelkezik a szabályozás tárgyi és személyi hatályáról, kerülve a területi hatály meghatározását, mivel a rendelet területi hatálya csak az önkormányzat közigazgatási területére terjed ki, illetve azonos azzal.

2-3. §

Az Áht. 23§ -ban és a Vhr 24, 28, §-ban foglalt részletezésének megfelelően és a kötelező mellékletekre, tájékoztató anyagokra hivatkozva tartalmazza a 2020.évi gazdálkodás kereteit, lehetőségeit. A rendelet szövege egyenként és beazonosíthatóan hivatkozik a mellékletekre, tájékoztatókra. A mellékletek, tájékoztatók mindegyikén feltüntetésre került a rendelet címe, száma, szintén a beazonosíthatóságot szolgálva. 2020.évtől az önkormányzatnak minden adatszolgáltatást forintban kell teljesíteni, ez vonatkozik a költségvetésre is.

4. §

Összefoglalja a költségvetés végrehatására vonatkozó, legszükségesebb, magasabb szintű jogszabályokban részletezett végrehajtási szabályokat, kiemelve egyes területeket:

a) a hitel felvétele- mint érzékeny gazdálkodási cselekmény- értékhatár nélkül a képviselő –testület hatáskörébe tartozik,

b) hatásköri szabályok kerültek megfogalmazásra a végrehajtásért való felelősség körében,

c) a polgármester be nem tervezett többletbevétel terhére, vagy kiadási megtakarítás terhére kötelezettséget vállalhat a rendeletben meghatározott összeghatárig és utólagos beszámolási kötelezettség mellett,

d) a költségvetés végrehajtását függetlenített belső ellenőr ellenőrzi,

e) az önkormányzat általános kötelezettséget vállal a felvett hitelek visszafizetése tekintetében

5.§

Rendezi az államháztartáson kívüli források átadására és átvételére vonatkozó szabályokat a 2020. évi költségvetésben szabályozott módon.

6.§

A záró rendelkezések a jogalkotási szabályok figyelembe vételével rendezik a hatálybalépés időpontját, rendelkezve arról is, hogy a bevételi és kiadási előirányzatok itt visszamenőleges hatállyal ez év január 1-jétől érvényesek.

Mátranovák, 2020. március 31.

 Urbányi Edina

 jegyző